लॉकअप में आरोपी ने गले को फंदे से कसा, टीआई समेत आठ सस्पेंड
एसपी ने कहा- चेतावनी के बाद भी लापरवाही
एसपी मयंक श्रीवास्तव ने कहा कुछ दिन पहले मीटिंग में जिले के सभी थानेदारों को कस्टडी में होने वाली घटनाएं रोकने के लिए जरूरी कदम उठाने के लिए कहा गया था। फिर भी सरकंडा पुलिस ने गंभीरता नहीं बरती। इसलिए ड्यूटी में तैनात सभी पुलिसकर्मियों को सस्पेंड कर दिया गया है। छात्र को अस्पताल में दवा दी गई है। उसका एक्सरे नार्मल है, सिटी स्केन भी हुआ है।
सिम्स के आईसीयू में भर्ती आरोपी एग्रीकल्चर कॉलेज का छात्र चंद्रशेखर गायकवाड़।
6 दिन पहले ही आईजी ने चेतावनी दी थी
आईजी ने 6 दिन पहले मीटिंग लेकर थानों में लापरवाही को लेकर सभी थानेदारों को स्पष्ट चेतावनी दी थी। इसके बाद भी इस तरह की घटना होना इस बात की ओर इशारा करती है कि थानेदार अपने उच्चाधिकारियों के निर्देश का कितना पालन करते हैं।
सरकंडा थाने में पदस्थापना से ही विवादों में रहे टीआई शुक्ला
टीआई शुक्ला सरकंडा थाने में पदस्थापना के बाद से विवादों में रहे। उन पर पीड़ित के अलावा आरोपी व उनके परिजनों ने दुर्व्यवहार का आरोप लगाया। थाने में आरोपियों से मारपीट आम बात थी। उनकी शिकायत कई बार पुलिस अधिकारियों से की गई, पर किसी ने कार्रवाई नहीं की।
एग्रीकल्चर कॉलेज की छात्रा ने ही छात्र पर लगाया है आरोप
चंद्रकुमार दुबे | बिलासपुर
सरकंडा थाने के लॉकअप में छेड़खानी के आरोपी ने मंगलवार को दिनदहाड़े अपने गले को फंदे से कस लिया। बेहोश होने के बाद पुलिस को इसकी जानकारी हुई। आनन-फानन में उसे गंभीर हालत में सिम्स में भर्ती कराया गया। थाने में इतनी बड़ी घटना होने को एसपी ने स्टॉफ की लापरवाही माना है और उस समय ड्यूटी में मौजूद टीआई समेत 8 पुलिसकर्मियों को सस्पेंड कर दिया है। एसपी ने विभागीय जांच के आदेश दिए हैं।
एग्रीकल्चर कॉलेज का छात्र चंद्रशेखर गायकवाड़ पिता भागवत गायकवाड़ (21) मूल रूप से महासमुंद का निवासी है। वर्तमान में वह सरकंडा स्थित एग्रीकल्चर के ब्वॉयज हॉस्टल में रहता था। उसके खिलाफ उसी कॉलेज की एक छात्रा ने छेड़खानी का आरोप लगाकर सरकंडा थाने में शिकायत की थी। पुलिस छात्र के खिलाफ 354, 506 का मामला दर्ज कर सोमवार रात डेढ़ बजे उसे गिरफ्तार कर थाने ले आई। तब से मंगलवार दोपहर तक वह लॉकअप में ही बंद था। दोपहर 12 बजे उसने कंबल को फाड़कर फंदा बनाया, फिर उसे गले पर कस लिया। इससे वह अचेत हो गया। शेष|पेज 7
कुछ देर बाद थाने में मौजूद पुलिस कर्मियों को इसकी जानकारी हुई तो लॉकअप खोलकर छात्र को सिम्स पहुंचाया गया। यहां उसे आईसीयू में रखा गया है। एसपी ने लाइन में पदस्थ टीआई अनिल तिवारी को फिलहाल सरकंडा थाने का प्रभार दिया गया है।
ये निलंबित हुए, सीएसपी करेंगे जांच
एसपी ने लापरवाही बरतने के आरोप में सरकंडा टीआई एसएन शुक्ला के अलावा एसआई जलील खान, एसआई गुलाब पटेल, हेड कांस्टेबल नरेश साहू, सिद्धार्थ शंकर पांडेय, कांस्टेबल शिवचरण सिंह, प्रहलाद सोनवानी व बसंत पटेल को निलंबित उनके खिलाफ विभागीय जांच के आदेश दिए हैं। सीएसपी सिटी कोतवाली को जांच अधिकारी नियुक्त किया है।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva